text: Horsens-børs lukker efter svindelrygter
  07 juli 2015 kl. 05.55
  Horsens-børsen GXG Markets afleverer sin licens og lukker ned.
  Rygterne om at være involveret i en svindelsag får nu GXG Markets til at afvikle sine aktiviteter i Danmark. Det skriver minebørsen i en meddelelse på deres hjemmeside.
  Ifølge Børsen så kommer meldingen efter at avisen i sidste måned fortalte, at to selskaber som er noteret på GXG Markets, er blevet brugt i et globalt svindelnummer.
  I meddelelsen skriver GXG Markets selv, at det efter en række diskussioner med Finanstilsynet står klart, at det at være reguleret i Danmark ikke længere er et passende forum for GXG at drive en markedsplads på.
  Flere danske fodboldklubber bl.a. AC Horsens og EFB Elite er noteret hos GXG Markets. Hvilken betydning det nu får vides ikke.
  Læs pressemeddelelse og artikel her.
  http://www.gxgmarkets.com/da/presseudgivelse/pressrelease/1934807
  http://borsen.dk/nyheder/avisen/artikel/11/116294/artikel.html
  